-Ad ssersent taḥelludṭ akken ad iqewwi am ḥelluḍ, ad iṣeḥḥi, ad as-rennunt azemzi tin s wayes i mezzin agens akked leḥyuḍ zik, ad as-renunt abzim n lfeṭṭa neɣ taḥarabt, lḥağa n lfeṭṭa ad astegrent s aman nni, cwiṭ n sekker akked lmelḥ bac ad yemleḥ ad yelhu am lfeṭṭa, ulaḥed win mechuren am lfeṭṭa, lfeṭṭa ur tesεi ara nnkel, Ma d tislit daɣen ad teqqen abzim n lfeṭṭa, yemmas n yesli ad texdem abzim n lfeṭṭa s ufella uqerru-is neɣ ad tt-texdem deg yiciwi-s ad tɣum-it, daɣen tislit ad tessired neɣ ad tecucef s waman n lfeṭṭa, seksu ad d-ddment abzim ad ssersent fell-as neɣ azrar, neɣ izbgan n lfeṭṭa, anda akk i tella lfeṭṭa ad tili lbaraka, ar tmeɣra d tin i ttlusunt, tin ur nesεi ara zik ttεirint-d ar medden.